heroin | Zee Se Scribbles
by Zee	2 Kommentaar
Ek lees hierdie stukkie raak vandag, en soos julle weet is dit maar 'n groot probleem in ons land. Dalk kan die stukkie net vir iemand wat gereeld hier met soekterme "dwelms" help!
Enige ouer vrees in 'n stadium dat hulle kind met dwelms in aanraking sal kom – en hulle gaan! Daarom is dit belangrik dat jy as ouer voorbereid moet wees daarop.
(2012-02-14 Anjenita Hugo)
Dit is regtig belangrik dat ons as ouers dwelms moet ken, goed ken. Jy moet weet hoe dwelms werk en ook die dwelmwêreld verstaan. Die internet het 'n magdom inligting en ek stel voor dat ouers dwelmklinieke besoek en met mense gaan praat wat daarmee werk. Hoe meer jy weet, hoe makliker gaan jy die simptome soos gedragsverandering raaksien en leer om die tekens te lees.
Dwelmmisbruik is aan die toeneem. In 2009 het die behandeling van dwelm- en alkoholafhanklikheid met 25% gestyg en 'n derde van alkohol- en dwelmafhanklikes is onder 21 jaar.
Die meeste dwelm- en alkoholmisbruik kom in Gauteng voor. Die tipe dwelms wat die meeste deur kinders misbruik word, is alkohol en dan dagga. Verder is daar ook wat ons die klubdwelms noem, soos LSD, acid, ecstasy, kokaïen en natuurlik die alkohol wat daarmee saamgaan. As ouer moet jy weet in watter vorm dwelms verkoop word, hoe dit verkoop word en waar. Kinders kom meestal op partytjies daarmee in aanraking.
Daar is sekere risikofaktore waarna jy ook moet oplet, soos aggressiwiteit en ontoereikende impulsbeheer. Kinders met AT/HV is baiekeer meer geneig om van alkohol en dwelms afhanklik te raak as ander. Onopgeloste trauma is ook 'n belangrike faktor. Die meeste alkohol- en dwelmmisbruik gaan met emosionele probleme gepaard. Ons praat van 'n tweeledige diagnose, waar dwelmafhanklikheid saam met 'n geestestoestand voorkom, soos depressie, trauma en emosionele probleme.
Wanneer kinders nie goeie ondersteuning by hulle ouers of vriende kry nie, kan hulle maklik in die greep van dwelms beland.'n Afhanklike sal baiekeer die samelewing vir sy optrede of probleme blameer.
Die oorgangsfases in kind se lewe is gewoonlik die hoërisikotye. Elke oorgangsfase gaan mos maar met aanpassing en onsekerheid gepaard en dit is wanneer die meeste kinders baie sensitief en kwesbaar is.
Jy kan nie altyd jou kinders beskerm nie, maar jy kan hulle bemagtig. En daarvoor is 'n goeie fondament nodig. Vertrou hy jou al maak hy droog en stamp sy kop? Weet sy dat jy haar sal help sonder om haar te verstoot. Jy mag vir jou kind kwaad wees, maar hy moet nooit verwerp voel nie.
Categories: Dwelms / Drugs | Tags: Cannabis, cocaine, crystal meth, dagga, Drugs, Dwelms, Dwelms / Drugs, heroin, joints, marijuana | Permalink.
by Zee	3 Kommentaar
God… always answers prayers
"A drug addict finds release!" Ek leef vir die dag wanneer M se miracle gaan gebeur, mag dit gou wees………..
Categories: Geloof | Tags: Cannabis, cocaine, crystal meth, dagga, Drugs, faith, Geloof, heroin, joints | Permalink.
by Zee	24 Kommentaar
Die eina seer wil nie weg nie…
Dit het my baie lank gevat om te besluit of ek hierdie op my blog wil sit of nie….
Ek het die besluit gevat na baie maande se wik en weeg, en het besef daar was baie mense wat my gedra het in my donker dae, en dat hulle net die reg het om te weet hoe dit met "ons" gaan.
Dit het regtig baie goed met M gegaan, hy het n werk gehad en dit was lekker om hom weer by die huis te he.
Sowat twee weke voor Paasnaweek het ek begin agterkom iets is nie lekker nie. Het hom dopgehou maar kon net nie agterkom wat die probleem was nie. Die Donderdag voor PaasVrydag bel sy baas my en se M se hy moet parool kantoor toe gaan, ek se toe nee, ek weet niks nie. M het toe daar "perform" en storm toe net daar uit. Ek bel hom toe en waarsku hom dat as hy nie meer 'n werk het oor sy gedrag nie, hy ook nie meer 'n huis sal hê om na toe terug te kom nie. Hy beter terug gaan werk toe. Hy het toe nie. Daardie aand toe sê ons vir hom hy kan sy klere vat en dan moet hy asb gaan, want ons reëls beteken niks vir hom nie. Hy is toe daar weg sonder niks. Die Saterdag hou hy toe aan om sy suster te sms en bel, en vra sy moet met ons praat dat hy kan terug kom voor hy relapse. Intussen het dieselfde gedagte by my en manlief opgekom, en ons besluit toe saam ok, laat ons maar WEER probeer, maar op ons streng voorwaardes.
Die Maandag kom ek agter nee hel, iets is nie lekker nie, en vat sy arms, en (eina) daar sit die kolletjies waar hy weer gespuit het. DIt was so hartseer om te dink na amper twee jaar dat hy weer begin het, intussen moes hierdie al aangegaan het, soos ek genoem het ek het iets vermoed maar kon nie pin point wat dit was nie. (Na soveel jare sal mens dink jy ken die tekens, of miskien wou ek dit net nie weer weet nie) Ons het hom toe rehab toe gestuur en die dag na hy uitgekom het, het ons gaan jag. Die Maandag oggend moes hy opstaan en gaan werk soek, en ons sukkel om hom op te kry, en die aand se ek dis verby, hy bly nie in my huis in die dag en rondlê nie, hy sal opstaan en die huis verlaat wat hy wel gedoen het. Die res van die week staan hy op en gaan soek konsuis werk…
Maandag oggend 10 Mei staan hy op, trek aan, maar nie soos wanneer mens gaan werk soek nie, en vra hom uit daaroor. Nee dis vir n bar job, dis ok, en ek mention even a bar job wat ons in elk geval glo nie die job is vir jou in ag geneem jou probleem, trek mens nie so aan nie. Hy ry toe saam met Liefie en hy laai hom af. Liefie moes terug huis toe gaan om iets te gaan haal, en wie lui die klokkie en slaan die garage deur en skreeu vir Emily om oop te maak, M! (n uur en half na manlief hom afgelaai het) Manlief vat hom toe aan oor hy so te kere gaan en hy se dis omdat die bediende nie oopgemaak het nie. Maar hy lui die klokkie en dan loop hy weg waar die kameras mens nie optel nie, en toe hulle nie oopmaak nie gaan hy so aan.
Anyway, daardie aand toe ek by die huis kom, het ek dadelik geweet hy het gespuit, hy sê nee, hy het nie, en ek kyk sy arms, niks… maar merk toe die naaldmerk op op sy voet, en bly stil. Die hele aand het hy aangegaan, dan in die kombuis, dan rook, dan tee maak, dan dit, en ons het omtrent nie geslaap nie. Ek HET geweet hy het weer gebruik. Dit was baie besig by die werk, en kry toe nie kans om n toets te gaan koop nie, en Woensdag oggend toe ek gou by die garage stop om water te koop, gee sy eks baas vir my vier toetse, sodat ek hom die Woensdag aand kon toets…… maar ek kon nie want…..
M se parool was die 11de Mei klaar, en die volgende dag (Woensdag) het hy net verdwyn. Die Donderdag middag bel Candice (Zee se ma) se ma my en vra of hy by die huis geslaap het gisteraand. Sy was amper seker dat sy hom daar by haar gesien het.
Ek het sms'e gekry van 'n Kenneth af wat vir M soek. Ek het dit net ignore. Toe bel die ou my. Ek vra toe van waar ken hy vir M. Nee, hulle was saam in die tronk. Ek sê toe ek sal die boodskap vir hom gee as ek hom sien, hy bly nie by my nie (wit leuntjie). Ek het besluit dat ek nie vir hom sal sê nie, nie omdat ek gedink het my kind is beter as die ou nie, maar eerder versigtig.
Die Saterdag sowat 8h30 lui my klokkie by die huis. Ek kyk op die kameras en sien dit is ons tuinjong. Ek maak toe die garage deur vir hom oop, en die volgende staan daar 'n ouerige man buite. Hy se toe hy is Kenneth, en kan hy asb vir Maric sien. Nee, hy is nie hier nie (meantime slaap hy). Hy moet hom dringend sien. Hoekom? Nee, een van hulle vriende wat saam in die tronk was Tony le op sterwe en hy wil graag vir M totsiens se. Ek sal die boodskap oordra. Sowat 'n halfuur later lui hy weer die klokkie. Hy se hy was op die highway en het omgedraai, want dit pla hom dat M nie vir Tony gaan sien nie. Ek sal die boodskap gee as ek hom sien.
M word toe wakker en vra hom of hy 'n Kenneth ken, nee… en 'n Tony? Nee… en vertel hom toe die storie, en hy sê ek moes hom kom wakker maak het. Ons los dit toe maar net daar.
Donderdag oggend gaan ek garage toe en praat toe met M se eks baas en hy vertel my toe dat Candice Saterdag by die garage was, en hy is seker dit is sy want sy het gesê sy is die ma van M se kind. Sy was saam met n ouerige man in n Corsa – en net toe slaan dit my dat dit die Kenneth ou is.
Toe maak alles sin, die gesoekery na M, die ma se oproepe na my toe.
Hy was weg van die Woensdag (het toe nou uitgevind hy is wel by Candice) sonder een woord van hom af. Het agtergekom ons DVD speller is ook weg. Saterdag wat nou verby is kry ek n please call me. My dogter bel toe, en dit is toe M. Hy is in die hospitaal. Ek bel die hospitaal en vra hoekom is hy daar – severe depression se hulle, maar hy is ingeboek sonder my toestemming, en ek se ek sal nie verantwoordelik wees vir enige shortfall nie. My ma sê toe vir my dat terwyl die medies betaal, hy miskien maar nog daar moet bly, ek bel toe terug en sê, ok los hom daar totdat ek met die dokter gepraat het. Maar ek weier om einige oproepe van hom te vat, as ek hoor dit is hy, sit ek die foon neer.
Dinsdagaand bel hy my. Kan ek hom asb kom haal, hy is ontslaan en hom Salvation army toe vat. Sorry, nee, jy moet maar self daar kom. Toe bel hy sy sussie, sy pa en ons almal weier. Seker 'n halfuur later bel die suster van die saal my net om vir my te se dat M uit is (free time) en agtuur die aand moet teurg wees. (Ek het haar gevra om my te laat weet, sodat ek net n idée dat hy binnekort seker op ons deur sal klop) Toe is ek lekker kwaad, dat hy nog steeds vir ons lieg.
Woensdag bel die eks baas my en se M was nou net by hom, hy het vir my papiere van die hospitaal gelos. Ek bel toe die hospitaal en hulle sê hy is ontslaan en dit is n voorskrif vir kroniese medisyne Subratem of iets wat baie sterk is, en sou hy dwelms saam met dit gebruik om hoog te word, hy dood kan gaan. Anyway, nog steeds geen woord van hom af nie.
26 Mei 21h00 lui ons klokkie, en manlief was vinnig genoeg om die kanaal te verander, en sien dit is hy met n bottel in sy hand. En niks verder nie.
Vrydagoggend kry ek boodskap van sy vriendin af dat hy 6uur by haar huis was toe sy ry, en dat sy regtig geskrik het, want hy het agter die kar aan gehardloop en toe haar pa hom stop, se hy dat hy moet met haar praat omdat ons baklei het vanoggend. (Ons het hom nie eers gesien nie) en hy al van 3uur vanoggend daar gewag het om met haar te praat.
Nou is ek bietjie bang…. Want as ek ry en hy is buite, ek wil hom nie sien nie. Manlief het gery en soos gewoonlik was ek alweer laat omdat ek laat geslaap het omdat ek amper nie n oog toegemaak het deur die nag nie. Toe ek die garage deur oopmaak sien ek hom sit op die randsteen oorkant die pad. Hy het gewag dat die garagedeur eers toe is (sjoe ek was bang hoor) en toe kom staan hy langs my.
My hart was so seer toe ek sy wilde oë sien, rooi van nie slaap nie, maar ook so glaserig en deurskynend…. En dit het my hart gebreek!!!
Maar ek was sterk, veral toe hy sê ek moet hom help want hy gaan vrek. Hy wou hê ek moes hom social worker toe vat, maar ek het net geweier en gesê sorry, jy is op jou eie want wat ons gedoen het was nie goed genoeg vir jou nie. Gaan terug na Candice toe, of waarookal jy wil, maar jy is nie meer welkom in ons huis nie. Het ma vir my geld ek het gisteroggend laas ge-eët, not my problem maar ek gee toe vir hom R30 en sê, vat die geld, gaan koop iets en gebruik die res om na die social worker van die parool te gaan en sien of hulle jou kan help, en waarsku hom toe ook as hy weer die klokkie sou druk, sy pa die polisie sal bel.
Behalwe die oë, het dit my hart gebreek toe Zee hom sien en skreeu….. "M hallo drukkie my"
Vir nou eers genoeg, sal later weer verder vertel……..
Categories: Dwelms / Drugs,heroin | Tags: Drugs, Dwelms, heroin | Permalink.
by Zee	9 Kommentaar
Waarvan die hart van vol is, loop die mond van oor….
Ek kry elke dag "Jou Woord vir Vandag" van Radio Kansel per e-pos. Is dit toeval dat hierdie stukkie en die tema van my blog presies dieselfde woorde in het?
Filippense 2:14 NLV
Hou op kla en begin baat
Klagtes kan ook billik en regmatig wees. Klagtes oor onreg, mishandeling, verraad, roof, skinder, laster, vooroordeel, fisiese leed aan jou of jou gesin, en dies meer, is regmatig. As jy niks hieromtrent doen nie, versuim jy jou plig. Jy is geroepe om die sout en die lig van die aarde te wees, en probleme op te los deur jou geestelike beginsels daagliks toe te pas. Dit is onverantwoordelik, en ook aan God ongehoorsaam, om nié op te tree nie. God se definisie van optrede sluit kla egter uit. Wat staan my te doen, aangesien God kla afkeur?
Eerstens, moet jy niks doen totdat jy met God gepraat het nie. Jy sal reg optree nadat jy eers tyd gemaak het om die regte raad te kry. Gebed sal jou opsies duidelik laat word en jou perspektiewe aanpas. Dit ontlont jou woede, en herstel jou objektiwiteit en rasionele denke. Jou tweede skuif het 'n beter kans om te slaag as jou eerste skuif was om God om raad te vra: '…Vra vir God …' (Jakobus 1:5 NLV).
Tweedens, voordat jy enigiets sê of doen, moet jy eers jou gesindheid toets. Bepaal wat jou werklike doel is. Is dit dalk om ander te wys dat jy reg is en hulle verkeerd? Wil jy beter lyk deur ander slegter te laat lyk? Wil jy 'n persoonlike oorwinning behaal, óf wil jy 'n probleem tot God se eer oplos? Toets jou gemoed, voor jy jou mond oopmaak: '…Waar die hart van vol is, loop die mond van oor.' (Matteus 12:34NLV). As jou hart volgens God reg is, sal jy enige regmatige klagte op die regte manier hanteer.
Ek lees op die oomblik "10 curses THAT BLOCK the Blessing" van Larry Huch.
Wat sal mens die nou noem, ook toeval dat hierdie stukkie "woord vir vandag" ook in die boek behandel word?
Hoekom het ek juis hierdie boek opgetel om te lees meer as 'n jaar nadat my moeks die boek vir my gegee het?
Ek het baie antwoorde op die vrae gekry net in die eerste 2 hoofstukke van die boek….
The Creative Power of the Tongue (Blessings or Curses)
Loshon Hora (The curse of evil speaking)
Death and life are in the power of the tongue, and those who love it will eat its fruit. – Proverbs 18:21
Within the pages of this groundbreaking book, Ten Curses That Block the Blessing, Larry Huch shares his personal experience with a life of anger, drug addiction, crime, and violence. He shows how he broke these curses and reveals how you can recognize the signs of a curse, be set free from generational curses, and restore your health and wealth.
Ek het besef dat waarvan my hart te vol was, eintlik te veel oorgeloop het, en het ek onwetend 'n vloek op my en my familie uitgespreek.
Ek lees op die oomblik "10 curses THAT BLOCK the Blessing" van Larry Huch en hoe toevallig dat hierdie stukkie "woord vir vandag" ook in die boek behandel word.
Vandat ek die boek begin lees het (ja dit vat maar lank want daar is baie hoë woorde in Engels wat ek nie verstaan nie, en maar met 'n woordeboek langs my moet sit) probeer ek net positief wees, spreek net goeie woorde, weerhou myself daarvan om te skinder, lelike goed te sê oor myself/ander, of om te sê dat ek/iemand dit nie sal maak nie.
Ek wil die boek so gou as moontlik klaarmaak, verstaan waarvan Larry praat, dit toepas in my lewe en weet dat my lewe vorentoe vol "Blessings" sal wees!
Categories: Dwelms / Drugs,Geloof | Tags: 10 curses that block the blessing, Drugs, Dwelms, faith, Geloof, heroin | Permalink.
by Zee	7 Kommentaar
Heroin is vir my die dwelm wat ek natuurlik die meeste haat, as jy nou een dwelm meer kan haat as 'n ander. Zeethan is gebore met hierdie dwelm in sy lyfie en vandag kan ek net weer op my knieë gaan om vir die Here dankie te sê dat hy 'n absoluut perfekte seuntjie is!
Street names for Heroin:
Heroin is usually injected, snorted or smoked. It is highly addictive. Heroin enters the brain rapidly but makes people think and react slowly, impairing their decision-making ability. It causes difficulty in remembering things.
Injecting the drug can create a risk of contracting HIV, hepatitis and other diseases caused by infected needles. These health problems can be passed on to sexual partners and newborns. Heroin is one of the three most frequently cited drugs in drug abuse deaths. Violence and crime are linked to its use.
Abusers experience clouded mental functioning, nausea and vomiting. Awareness of pain may be suppressed. Pregnant women can suffer spontaneous abortion. Cardiac functions slow down and breathing is severely slowed, sometimes to the point of death.
Scarred and/or collapsed veins, bacterial infections of the blood vessels, heart valves, abscesses and other soft-tissue infections, and liver or kidney disease. Lung complications may result. Sharing of injection equipment or fluids may result in hepatitis B and C, HIV and other blood-borne viruses.
Download the full version of Heroin
Categories: Dwelms / Drugs | Tags: Drugs, Dwelms, heroin | Permalink.
by Zee	11 Kommentaar
Sick to my stomach!!!
Sons of Anarchy – Nuwe reeks op Mnet Dinsdag aande.
Featuring a cast that meshes young up-and-comers with some of Hollywood's finest older talent, Sons of Anarchy manages to successfully provide a balance of dark comedy, adrenalized drama and action. Focusing on the notorious outlaw motorcycle club called Sons of Anarchy, the show has garnered exceptional Nielson ratings in the US, ranking 'Number One in its Time Period Among Men 18-34 Versus All Cable and Broadcast Networks.'
The Sons of Anarchy are intent on protecting their town from drug dealers, corporate developers and corrupt law officers. They are also equally determined to protect their thriving illegal arms business.
Newcomer Charlie Hunnam stars as Jax Teller, a man who is torn between his love for the brotherhood that the club provides, and his growing trepidation for its lawlessness. Old favourites Katey Sagal and Ron Perlman star as his mum and stepfather, both who have their own darker vision for the club.
Ek lê so op die bed saam met Zeethan terwyl hy lekker doedoes en begin kyk na hierdie nuwe reeks. Vroeg in die storie sien ek hierdie hoogs swanger vrou wat redelik deurmekaar lyk. Die volgende oomblik bring sy 'n naald te voorskyn en sy soek 'n aar. Sy kry uiteindelik 'n aar in haar hand waar sy haarself "spike" met heroin.
Later vind haar eks skoonma haar op die vloer in die sitkamer waar jy net bloed sien om haar. Sy word hospitaal toe gejaag en die baba word omtrent 10 weke te vroeg gebore. Hy is nie heeltemal normaal nie. Ek dink hy was met 'n hart defek en nog iets anders verkeerd gebore. Later in die storie lyn gee die eks skoonma vir haar 'n inspuiting met heroin in en sê sy weet wat om te doen. Hulle kry haar waar die skuim uit haar mond borrel en nou ja, dis die einde van die kleinding se ma.
Ironies is dat die vader van die kleinding hulle dorp probeer beskerm teen dwelm handelaars….
En die cherry op die koek was toe Weeds net daarna!
Hoekom vertel ek die storie….
Omdat ek "sick to my stomach" was gisteraand. Ek het Zeethan se moeder voor my oë gesien. Dit was asof ek haar gesien "spike" het met hom nog in haar liggaam. Ek het weer Zeethan se hel voor my sien afspeel.
Ek het hom opgetel en styf teen my vasgehou en die Here gedank dat hy ongedeerd daarvan afgekom het.
Die laaste twee weke as ek by verkeersligte verby ry en ek sien bedelaars op die straathoeke staan word ek naar. Elke liewe keer. Dit vat my terug in tyd. Dit laat my dink aan hoe die kinders gelewe het. Dan dink ek by myself…. Dit is hoe die kinders vir maande lank gelewe het. Ek ry verby 'n sekere plek naby ons huis en ek sien die oop stuk veld. Dis daar waar hulle onder karton geslaap het party aande. (Dit het ek eers nou die dag uitgevind). En dan raak ek weer naar.
Hoekom word ek so naar as ek hierdie gebeure herleef…. Ek wil partykeer stop en my motordeur oopmaak en opgooi.